CELEX: 42008X0830(01)
Language: hr
Date: 2008-08-30 00:00:00
Title: Pravilnik br. 58 Gospodarske komisije Ujedinjenih naroda za Europu (UNECE) – Jedinstvene odredbe o homologaciji: I. Naprava za zaštitu od stražnjeg podlijetanja – II. Vozila s obzirom na ugradbu naprava za zaštitu od stražnjeg podlijetanja homologiranog tipa – III. Vozila s obzirom na njihovu zaštitu od stražnjeg podlijetanja Revizija 2.

11/Sv. 66
            
            
               HR
            
            
               Službeni list Europske unije
            
            
               33
            
         42008X0830(01)
   
               L 232/13
            
            
               SLUŽBENI LIST EUROPSKE UNIJE
            
         Samo izvorni tekstovi UNECE-a imaju pravni učinak prema međunarodnom javnom pravu. Status i dan stupanja na snagu ovog Pravilnika treba provjeriti u zadnjem izdanju dokumenta UNECE-a TRANS/WP.29/343, koji je dostupan na:
   http://www.unece.org/trans/main/wp29/wp29wgs/wp29gen/wp29fdocstts.html
   Pravilnik br. 58 Gospodarske komisije Ujedinjenih naroda za Europu (UNECE) – Jedinstvene odredbe o homologaciji:
   
               I.
            
            
               Naprava za zaštitu od stražnjeg podlijetanja
            
         
               II.
            
            
               Vozila s obzirom na ugradbu naprava za zaštitu od stražnjeg podlijetanja homologiranog tipa
            
         
               III.
            
            
               Vozila s obzirom na njihovu zaštitu od stražnjeg podlijetanja
            
         Revizija 2.
   Uključuje sav važeći tekst do:
   niza izmjena 02 – dan stupanja na snagu: 11. srpnja 2008.
   1.   PODRUČJE PRIMJENE
   1.1.   Ovaj se Pravilnik primjenjuje na:
   
               1.1.1.
            
            
               DIO I.: naprave za zaštitu od stražnjeg podlijetanja namijenjene za ugradbu na vozila kategorija N2, N3, O3 i O4
                   (1);
            
         
               1.1.2.
            
            
               DIO II.: ugradbu na vozila kategorija N2, N3, O3 i O4
                   (1) naprava za zaštitu od stražnjeg podlijetanja homologiranih u dijelu I. ovog Pravilnika;
            
         
               1.1.3.
            
            
               DIO III.: vozila kategorija N2, N3, O3 i O4
                   (1) opremljena napravom za zaštitu od stražnjeg podlijetanja koji nije posebno homologiran u skladu s dijelom I. ovog Pravilnika ili koji je tako oblikovan i/ili opremljen da se može smatrati da njegovi sastavni dijelovi u cijelosti ili djelomično ispunjavaju funkcije naprave za zaštitu od stražnjeg podlijetanja.
            
         1.2.   Ovaj se Pravilnik ne primjenjuje na:
   
               1.2.1.
            
            
               vučne jedinice za zglobna vozila;
            
         
               1.2.2.
            
            
               prikolice posebno oblikovane i izrađene za prijevoz vrlo dugih tereta nedjeljive dužine kao što su debla, čelične šipke itd.;
            
         
               1.2.3.
            
            
               vozila s čijom uporabom nije spojiva naprava za zaštitu od stražnjeg podlijetanja.
            
         2.   SVRHA
   Svrha je ovog Pravilnika ponuditi učinkovitu zaštitu od stražnjeg podlijetanja vozila iz stavka 1. ovog Pravilnika u slučaju stražnjeg sudara s vozilima kategorija M1 i N1
       (1).
   3.   DEFINICIJE KOJE SU ZAJEDNIČKE I., II. I III. DIJELU
   3.1.   Za potrebe ovog Pravilnika:
   
               3.1.1.
            
            
               „Masa praznog vozila” znači masa vozila u stanju spremnom za vožnju bez posade i tereta, ali s gorivom, rashladnim sredstvom, sredstvom za podmazivanje, alatom i rezervnim kotačem (ako ga je proizvođač predvidio kao standardnu opremu);
            
         
               3.1.2.
            
            
               „Najveća masa” znači masa koju je deklarirao proizvođač kao tehnički dopuštenu (ta masa može biti veća od „najveće dopuštene mase” koju su propisala nacionalna nadležna tijela);
            
         
               3.1.3.
            
            
               „Naprava za zaštitu od stražnjeg podlijetanja” (RUPD, Rear Underrun Protective Device) uobičajeno se sastoji od poprečnog nosača i veznih dijelova s bočnim nosačima šasije ili s drugim nosivim dijelovima vozila.
            
         
      DIO I.   HOMOLOGACIJA NAPRAVE ZA ZAŠTITU OD STRAŽNJEG PODLIJETANJA
   
   4.   DEFINICIJE
   4.1.   Za potrebe dijela I. ovog Pravilnika:
   
               4.1.1.
            
            
               „Homologacija naprave za zaštitu od stražnjeg podlijetanja” znači homologacija takvog tipa naprave za zaštitu od stražnjeg podlijetanja s obzirom na zahtjeve propisane u stavku 7.;
            
         
               4.1.2.
            
            
               „Tip naprave za zaštitu od stražnjeg podlijetanja” znači naprave za zaštitu od stražnjeg podlijetanja koje se međusobno ne razlikuju u bitnim obilježjima, kao što su oblik, dimenzije, način spajanja, materijale i oznake navedene u stavku 5.2.2.
            
         5.   ZAHTJEV ZA HOMOLOGACIJU
   5.1.   Zahtjev za homologaciju naprave za zaštitu od stražnjeg podlijetanja podnosi proizvođač naprave ili njegov propisno ovlašteni predstavnik.
   5.2.   Za svaki tip naprave za zaštitu od stražnjeg podlijetanja zahtjev mora biti popraćen:
   
               5.2.1.
            
            
               dokumentacijom u tri primjerka s opisom tehničkih značajka naprava za zaštitu od stražnjeg podlijetanja: dimenzije, linije, sastavni materijali i postupak ugradbe;
            
         
               5.2.2.
            
            
               uzorkom tipa naprave za zaštitu od stražnjeg podlijetanja: svi glavni sastavni dijelovi uzorka moraju imati jasan i neizbrisiv trgovački naziv ili oznaku podnositelja zahtjeva i oznaku tipa.
            
         5.3.   Naprava za zaštitu od stražnjeg podlijetanja koja predstavlja tip za koji je zatražena homologacija mora se dostaviti tehničkoj službi (ovlaštenom laboratoriju) odgovornoj za provedbu homologacijskih ispitivanja.
   5.4.   Nadležno tijelo mora provjeriti postojanje zadovoljavajućih mjera kojima se osiguravaju učinkoviti nadzori sukladnosti proizvodnje prije izdavanja homologacije.
   6.   HOMOLOGACIJA
   6.1.   Ako naprava za zaštitu od stražnjeg podlijetanja podnesena na homologaciju prema ovom Pravilniku ispunjava zahtjeve iz stavka 7. izdaje se homologacija tog tipa naprave.
   6.2.   Svakom homologiranom tipu dodjeljuje se homologacijski broj. Prve dvije znamenke (trenutačno 02, što odgovara nizu izmjena 02) označavaju niz izmjena koje uključuju posljednje glavne tehničke izmjene Pravilnika u vrijeme izdavanja homologacije. Ista ugovorna stranka ne smije dodijeliti isti broj drugom tipu naprave za zaštitu od stražnjeg podlijetanja.
   6.3.   Obavijest o izdavanju, proširenju ili odbijanju homologacije tipa naprave za zaštitu od stražnjeg podlijetanja u skladu s ovim Pravilnikom šalje se strankama Sporazuma iz 1958. koje primjenjuju ovaj Pravilnik putem obrasca u skladu s uzorkom iz Priloga 1. ovom Pravilniku.
   6.4.   Na svaku napravu za zaštitu od stražnjeg podlijetanja koja je sukladna tipu naprave za zaštitu od stražnjeg podlijetanja koja je homologirana prema ovom Pravilniku u prostoru koji je lako dostupan i koji se navodi u izjavi o homologaciji mora se postaviti tako da bude vidljiva međunarodna homologacijska oznaka koja se sastoji od:
   
               6.4.1.
            
            
               kružnice oko slova „E” iza kojeg se nalazi razlikovni broj države koja je izdala homologaciju (2);
            
         
               6.4.2.
            
            
               broja ovog Pravilnika iza kojeg slijedi slovo „R”, crtica i homologacijski broj s desne strane kružnice propisane stavkom 6.4.1.
            
         6.5.   Homologacijska oznaka treba biti jasno čitljiva i neizbrisiva.
   6.6.   Prilog 4. ovom Pravilniku sadrži primjere homologacijskih oznaka.
   7.   ZAHTJEVI
   7.1.   Visina profila poprečnog nosača ne smije biti manja od 100 mm. Bočni krajevi poprečnog nosača ne smiju biti savijeni prema unatrag niti imati oštre vanjske rubove; ti su zahtjevi ispunjeni kada su bočni krajevi poprečnog nosača zaobljeni na vanjskoj strani s polumjerom zakrivljenosti koji nije manji od 2,5 mm.
   7.2.   Naprava za zaštitu od stražnjeg podlijetanja može biti oblikovana tako da može imati više položaja na stražnjoj strani vozila. U tom slučaju treba postojati siguran način za osiguranje naprave u radnom položaju tako da se onemogući bilo kakvo slučajno mijenjanje položaja. Operater mora moći promijeniti položaj naprave primjenom sile koja ne prelazi 40 daN-a.
   7.3.   Naprava za zaštitu od stražnjeg podlijetanja mora imati odgovarajuću otpornost u odnosu na sile koje djeluju usporedno s uzdužnom osi vozila. (Ta se otpornost mora dokazati postupkom u skladu s postupkom ispitivanja i uvjetima ispitivanja iz Priloga 5. ovom Pravilniku). Najveći vodoravni progib naprave izmjeren za vrijeme i poslije djelovanja ispitnih sila koje su utvrđene u Prilogu 5. mora biti naveden u izjavi o homologaciji tipa (Prilog 1., točka 8.).
   7.4.   Kod vozila opremljenih stražnjom podiznom platformom, pričvršćenje naprave za zaštitu od podlijetanja može, zbog mehanizma dizala, biti prekinuto. U tom slučaju, primjenjuju se sljedeći posebni zahtjevi:
   
               7.4.1.
            
            
               najveća postranična udaljenost između dijelova za pričvršćivanje naprave za zaštitu od podlijetanja i dijelova podizne platforme, koji se kreću tijekom prekida kada se upravlja podiznom platformom i zbog čega je prekid nužan, ne smije biti veća od 2,5 cm;
            
         
               7.4.2.
            
            
               pojedinačni dijelovi zaštite od podlijetanja, uključujući i one s vanjske strane mehanizma dizala, prema potrebi, moraju, za svaki zasebni dio, imati efektivnu površinu od barem 350 cm2.
               Međutim, u slučaju vozila širine manje od 2 000 mm, kada je nemoguće ispuniti gore navedeni zahtjev, efektivna površina može se smanjiti pod uvjetom da su ispunjeni zahtjevi u pogledu otpornosti.
            
         8.   SUKLADNOST PROIZVODNJE
   Sukladnost postupaka proizvodnje mora biti u skladu sa zahtjevima određenima u Dodatku 2. Sporazumu (E/ECE/324-E/ECE/TRANS/505/Rev.2), prema sljedećim zahtjevima:
   
               8.1.
            
            
               Svaka naprava za zaštitu od stražnjeg podlijetanja homologirana u skladu s ovim Pravilnikom proizvodi se tako da ispunjava zahtjeve iz stavka 7. o usklađenosti s homologiranim tipom.
            
         
               8.2.
            
            
               Tijelo koje je izdalo homologaciju tipa može u svakom trenutku provjeriti sukladnost postupka nadzora koji se primjenjuje u svakoj proizvodnoj jedinici. Uobičajena učestalost tih provjera je jednom svake dvije godine.
            
         9.   KAZNE ZA NESUKLADNOST PROIZVODNJE
   9.1.   Homologacija izdana u pogledu tipa naprave za zaštitu od stražnjeg podlijetanja u skladu s ovim Pravilnikom može se povući ako nisu ispunjeni potrebni zahtjevi ili ako zaštitna naprava ne zadovolji ispitivanje propisano u Prilogu 5.
   9.2.   Ako ugovorna stranka koja primjenjuje ovaj Pravilnik povuče prethodno izdanu homologaciju, bez odlaganja o tome obavješćuje druge ugovorne stranke koje primjenjuju ovaj Pravilnik putem obrasca s izjavom u skladu s uzorkom iz Priloga 1. ovom Pravilniku.
   10.   PREINAKA I PROŠIRENJE HOMOLOGACIJE TIPA NAPRAVE ZA ZAŠTITU OD STRAŽNJEG PODLIJETANJA
   10.1.   O svakoj preinaci tipa naprave za zaštitu od stražnjeg podlijetanja obavješćuje se administrativno tijelo koje je homologiralo tip naprave za zaštitu od stražnjeg podlijetanja. Tijelo tada može:
   
               10.1.1.
            
            
               smatrati da nije vjerojatno da učinjene preinake imaju znatan negativan učinak te da u tom slučaju naprava za zaštitu od stražnjeg podlijetanja i nadalje zadovoljava uvjete; ili
            
         
               10.1.2.
            
            
               zatražiti daljnje izvješće o ispitivanju od tehničkih službi odgovornih za provođenje ispitivanja.
            
         10.2.   Ugovorne stranke koje primjenjuju ovaj Pravilnik obavješćuju se o potvrdi ili odbijanju homologacije, uz navođenje izmjena, postupkom iz stavka 6.3.
   10.3.   Nadležno tijelo za izdavanje proširenja homologacije dodjeljuje serijski broj za takvo proširenje te o tome obavješćuje stranke Sporazuma iz 1958. koje primjenjuju ovaj Pravilnik putem obrasca s izjavom u skladu s uzorkom iz Priloga 1. ovom Pravilniku.
   11.   KONAČNA OBUSTAVA PROIZVODNJE
   Ako nositelj homologacije naprave za zaštitu od stražnjeg podlijetanja u potpunosti prekine proizvodnju tipa naprave za zaštitu od stražnjeg podlijetanja homologiranog u skladu s ovim Pravilnikom, o tome obavješćuje tijelo koje je izdalo homologaciju. Po primitku odgovarajuće izjave, to tijelo o tome obavješćuje druge stranke Sporazuma iz 1958. godine koje primjenjuju ovaj Pravilnik putem obrasca s izjavom u skladu s uzorkom iz Priloga 1. ovom Pravilniku.
   12.   NAZIVI I ADRESE TEHNIČKIH SLUŽBA ODGOVORNIH ZA PROVEDBU HOMOLOGACIJSKIH ISPITIVANJA I NADLEŽNIH ADMINISTRATIVNIH TIJELA
   Stranke Sporazuma iz 1958. godine koje primjenjuju ovaj Pravilnik dostavljaju tajništvu Ujedinjenih naroda nazive i adrese tehničkih služba odgovornih za provedbu homologacijskih ispitivanja i nadležnih administrativnih tijela koja izdaju homologacije i kojima se šalju obrasci izdani u drugim državama koji potvrđuju izdavanje homologacije ili proširenje, odbijanje ili povlačenje homologacije ili konačnu obustavu proizvodnje.
   
      DIO II.   VOZILA S OBZIROM NA UGRADBU NAPRAVE ZA ZAŠTITU OD STRAŽNJEG PODLIJETANJA HOMOLOGIRANOG TIPA
   
   13.   DEFINICIJE
   13.1.   Za potrebe dijela II. ovog Pravilnika:
   
               13.1.1.
            
            
               „Homologacija vozila” znači homologacija tipa vozila s obzirom na ugradbu naprave za zaštitu od stražnjeg podlijetanja homologirane u skladu s dijelom I. ovog Pravilnika.
            
         
               13.1.2.
            
            
               „Tip vozila” znači vozila koja se međusobno ne razlikuju u bitnim značajkama kao što su:
               
                           —
                        
                        
                           širina stražnje osovine,
                        
                     
                           —
                        
                        
                           struktura, dimenzije, oblik i udaljenost od tla stražnjeg dijela vozila te značajke ovjesa, kada se one odnose na zahtjeve iz stavka 19. ovog Pravilnika,
                        
                     
                           —
                        
                        
                           homologirane naprave za zaštitu od stražnjeg podlijetanja ugrađene na vozilo.
                        
                     
         13.2.   Ostale definicije koje se primjenjuju na ovaj dio II. sadržane su u stavku 3. ovog Pravilnika.
   14.   ZAHTJEV ZA HOMOLOGACIJU
   14.1.   Zahtjev za homologaciju tipa vozila s obzirom na ugradbu naprave (naprava) za zaštitu od stražnjeg podlijetanja podnosi njegov proizvođač ili njegov propisno ovlašteni predstavnik.
   14.2.   Uz zahtjev se prilažu u nastavku navedeni dokumenti i sljedeće pojedinosti u tri primjerka:
   
               14.2.1.
            
            
               crteži koji prikazuju vozilo, prema kriterijima utvrđenima u stavku 13.1.2. ovog Pravilnika, koji predstavljaju tip vozila s bočnim i stražnjim pogledom, s prikazom položaja jedne ili više naprava za zaštitu od stražnjeg podlijetanja i konstrukcijskih detalja dijelova za pričvršćenje na šasiju vozila;
            
         
               14.2.2.
            
            
               najveća masa vozila;
            
         
               14.2.3.
            
            
               popis naprava za zaštitu od stražnjeg podlijetanja koje su predviđene za ugradbu na vozilo;
            
         
               14.2.4.
            
            
               na zahtjev nadležnog tijela također treba dostaviti izjavu o homologaciji koja se odnosi na tip svake naprave za zaštitu od stražnjeg podlijetanja (prema Prilogu 1. ovom Pravilniku).
            
         14.3.   Vozilo koje predstavlja tip za koji je zatražena homologacija i koje se treba opremiti napravom za zaštitu od stražnjeg podlijetanja za koju je zatražena homologacija, mora se dostaviti tehničkoj službi odgovornoj za provedbu homologacijskih ispitivanja.
   14.3.1.   Vozilo koje na sebi nema sve sastavne dijelove tipa naprave može se prihvatiti za ispitivanje pod uvjetom da podnositelj zahtjeva može dokazati da odsustvo tih sastavnih dijelova ne može utjecati na rezultate provjera, u smislu zahtjeva iz ovog Pravilnika, i pod uvjetom da nadležno tijelo prihvati taj dokaz.
   14.4.   Nadležno tijelo mora provjeriti postojanje zadovoljavajućih mjera kojima se osiguravaju učinkoviti nadzori sukladnosti proizvodnje prije izdavanja homologacije.
   15.   HOMOLOGACIJA
   15.1.   Ako naprava za zaštitu od stražnjeg podlijetanja podnesena na homologaciju prema ovom Pravilniku ispunjava zahtjeve iz stavka 16. mora se izdati homologacija tog tipa naprave.
   15.2.   Svakom homologiranom tipu dodjeljuje se homologacijski broj. Prve dvije znamenke (trenutačno 02, što odgovara nizu izmjena 02) označavaju niz izmjena koje uključuju posljednje glavne tehničke izmjene Pravilnika u vrijeme izdavanja homologacije. Ista ugovorna stranka ne smije dodijeliti isti broj drugom tipu vozila.
   15.3.   Obavijest o izdavanju, proširenju ili odbijanju homologacije tipa vozila u skladu s ovim Pravilnikom dostavlja se strankama Sporazuma iz 1958. koje primjenjuju ovaj Pravilnik putem obrasca u skladu s uzorkom iz Priloga 2. ovom Pravilniku.
   15.4.   Na istaknutom i lako dostupnom mjestu navedenom na obrascu treba pričvrstiti međunarodnu homologacijsku oznaku za svako vozilo koje je u skladu s tipom vozila koje je homologirano na temelju ovog Pravilnika, koja se sastoji od:
   
               15.4.1.
            
            
               kružnice oko slova „E” iza kojeg se nalazi razlikovni broj države koja je izdala homologaciju (3);
            
         
               15.4.2.
            
            
               broja ovog Pravilnika iza kojeg slijedi slovo „R”, crtica i homologacijski broj s desne strane kružnice propisane stavkom15.4.1.
            
         15.5.   Ako je vozilo u skladu s tipom vozila homologiranog prema jednom ili više drugih pravilnika koji su dodaci Sporazumu, u istoj zemlji koja je izdala homologaciju prema ovom Pravilniku, nije potrebno ponavljati simbol propisan u stavku 15.4.1.; u tom slučaju u stupce na desnoj strani od simbola iz stavka 15.4.1. unosi se broj Pravilnika, homologacijski broj i dodatni simboli svih pravilnika u skladu s kojima je izdana homologacija u državi koja je izdala homologaciju u skladu s ovim Pravilnikom.
   15.6.   Homologacijska oznaka treba biti jasno čitljiva i neizbrisiva.
   15.7.   Homologacijska oznaka se smješta u blizini ili na pločicu s podacima vozila koju je pričvrstio proizvođač.
   15.8.   Prilog 4. ovom Pravilniku sadrži primjere homologacijskih oznaka.
   16.   ZAHTJEVI ZA UGRADBU HOMOLOGIRANE NAPRAVE ZA ZAŠTITU OD STRAŽNJEG PODLIJETANJA
   16.1.   Razmak između tla i donjeg dijela naprave za zaštitu čak i kada je vozilo neopterećeno ne smije prijeći 550 mm po cijeloj širini i mora biti takav da visina od tla hvatišta ispitnih sila koje se primjenjuju na napravu u skladu s dijelom I. ovog Pravilnika i koje su navedene u obrascu s izjavom o homologaciji (točka 7. Priloga 1.) ne smije prekoračiti 600 mm.
   16.2.   Širina naprave za zaštitu od stražnjeg podlijetanja ne smije ni u jednoj točki prekoračiti širinu stražnje osovine izmjerene na krajnim bočnim točkama kotača, izuzimajući izbočenje guma u dodiru s tlom, niti od nje biti uži više od 100 mm. Ako ima više stražnjih osovina, kao mjerodavnu treba uzeti širinu najšire osovine. Osim toga, odredbe iz stavaka 3.1.2. i 3.1.3. Priloga 5. koji se odnose na udaljenost hvatišta ispitnih sila od vanjskih rubova stražnjih kotača navedene u obrascu s izjavom o homologaciji (Priloga 1., stavak 7.) moraju biti zadovoljene.
   16.3.   Naprava mora biti ugrađena tako da vodoravni razmak između stražnjeg kraja vozila i stražnjeg kraja naprave ne bude veći od 400 mm umanjeno za izmjerenu vrijednost deformacije (stavak 7.3. dijela I.), mjereno u točkama djelovanja ispitnih sila (točka 8. Priloga 1.) kod homologacije tipa naprave za zaštitu od stražnjeg podlijetanja u skladu s odredbama iz dijela I. ovog Pravilnika i zapisano u obrascu s izjavom o homologaciji. Kod mjerenja ovog razmaka ne treba uzimati u obzir niti jedan dio vozila na visini većoj od 2 m iznad tla kada je vozilo neopterećeno.
   16.4.   Najveća masa tipa vozila za koji je podnesen zahtjev za homologaciju ne smije biti veća od vrijednosti navedene u obrascu s izjavom o homologaciji tipa za svaku homologiranu napravu za zaštitu od stražnjeg podlijetanja namijenjenu za ugradbu na to vozilo.
   17.   SUKLADNOST PROIZVODNJE
   Sukladnost postupaka proizvodnje mora biti u skladu sa zahtjevima određenim u Sporazumu, Dodatak 2. (E/ECE/324-E/ECE/TRANS/505/Rev.2), prema sljedećim zahtjevima:
   
               17.1.
            
            
               Svako vozilo homologirano u skladu s ovim Pravilnikom proizvodi se tako da ispunjava zahtjeve iz stavka 16. o usklađenosti s homologiranim tipom.
            
         
               17.2.
            
            
               Tijelo koje je izdalo homologaciju tipa može u svakom trenutku provjeriti sukladnost postupka nadzora koji se primjenjuje u svakoj jedinici proizvodnje. Uobičajena učestalost tih provjera je jednom u dvije godine.
            
         18.   SANKCIJE ZA NESUKLADNOST PROIZVODNJE
   18.1.   Odobrena homologacija tipa vozila u skladu s ovim Pravilnikom može se povući ako nisu ispunjeni gore utvrđeni zahtjevi.
   18.2.   Ako ugovorna stranka koja primjenjuje ovaj Pravilnik povuče prethodno odobrenu homologaciju bez odlaganja o tome obavješćuje druge ugovorne stranke koje primjenjuju ovaj Pravilnik putem obrasca s izjavom u skladu s uzorkom iz Priloga 2. ovom Pravilniku.
   19.   PREINAKA I PROŠIRENJE HOMOLOGACIJE TIPA VOZILA
   19.1.   O svakoj preinaci tipa vozila obavješćuje se nadležno administrativno tijelo koje je homologiralo tip vozila. Tijelo tada može:
   
               19.1.1.
            
            
               smatrati da nije vjerojatno da učinjene preinake imaju znatan negativan učinak te da u tom slučaju vozilo i nadalje zadovoljava uvjete; ili
            
         
               19.1.2.
            
            
               zatražiti daljnje izvješće o ispitivanju od tehničkih službi odgovornih za provođenje ispitivanja.
            
         19.2.   Ugovorne stranke koje primjenjuju ovaj Pravilnik obavješćuju se o potvrdi ili odbijanju homologacije, uz navođenje izmjene, postupkom iz stavka 15.
   19.3.   Nadležno tijelo za izdavanje proširenja homologacije dodjeljuje serijski broj za takvo proširenje te o tome obavješćuje stranke Sporazuma iz 1958. koje primjenjuju ovaj Pravilnik putem obrasca s izjavom u skladu s uzorkom iz Priloga 2. ovom Pravilniku.
   20.   KONAČNA OBUSTAVA PROIZVODNJE
   Ako nositelj homologacije u potpunosti prekine proizvodnju tipa vozila homologiranog u skladu s ovim Pravilnikom, o tome obavješćuje tijelo koje je izdalo homologaciju. Po primitku odgovarajuće iujave, to tijelo o tome obavješćuje druge stranke Sporazuma iz 1958. godine koje primjenjuju ovaj Pravilnik putem obrasca s izjavom u skladu s uzorkom iz Priloga 1. ovom Pravilniku.
   21.   NAZIVI I ADRESE TEHNIČKIH SLUŽBA ODGOVORNIH ZA PROVEDBU HOMOLOGACIJSKIH ISPITIVANJA I NADLEŽNIH ADMINISTRATIVNIH TIJELA
   Stranke Sporazuma iz 1958. godine koje primjenjuju ovaj Pravilnik dostavljaju tajništvu Ujedinjenih naroda nazive i adrese tehničkih služba odgovornih za provedbu homologacijskih ispitivanja i nadležnih administrativnih tijela koja izdaju homologacije i kojima se šalju obrasci izdani u drugim državama koji potvrđuju homologaciju ili proširenje, odbijanje ili povlačenje homologacije ili konačnu obustavu proizvodnje.
   
      DIO III.   HOMOLOGACIJA VOZILA S OBZIROM NA NJEGOVU ZAŠTITU OD STRAŽNJEG PODLIJETANJA
   
   22.   DEFINICIJE
   22.1.   Za potrebe dijela III. ovog Pravilnika:
   
               22.1.1.
            
            
               „homologacija vozila” znači homologacija tipa vozila s obzirom na zaštitu od stražnjeg podlijetanja;
            
         
               22.1.2.
            
            
               „tip vozila” znači kategorija vozila koja se međusobno ne razlikuju u bitnim obilježjima kao što su širina stražnje osovine, struktura, dimenzije, oblik i materijali stražnjeg dijela vozila i značajke ovjesa kada se one odnose na zahtjeve iz stavka 25. ovog Pravilnika;
            
         
               22.1.3.
            
            
               „zaštita od stražnjeg podlijetanja” (RUP, Rear Underrun Protection) znači da se na stražnjem dijelu vozila nalazi ili:
               
                           22.1.3.1.
                        
                        
                           posebna naprava za zaštitu od stražnjeg podlijetanja (RUPD); ili
                        
                     
                           22.1.3.2.
                        
                        
                           dijelovi nadogradnje, šasije ili drugi dijelovi koji se prema svojem obliku i značajkama mogu smatrati da u cjelosti ili djelomičnoispunjavaju funkciju naprave za zaštitu od stražnjeg podlijetanja.
                        
                     
         22.2.   Ostale definicije koje se primjenjuju na ovaj dio III. sadržane su u stavku 3. ovog Pravilnika.
   23.   ZAHTJEV ZA HOMOLOGACIJU
   23.1.   Zahtjev za homologaciju tipa vozila s obzirom na zaštitu od stražnjeg podlijetanja podnosi njegov proizvođač ili njegov propisno ovlašteni predstavnik.
   23.2.   Uz zahtjev se prilažu u nastavku navedeni dokumenti i sljedeće pojedinosti u tri primjerka:
   
               23.2.1.
            
            
               detaljni opis vozila s obzirom na njegovu strukturu, dimenzije, linije i sastavne materijale u mjeri u kojoj su ti podaci potrebni za potrebe ovog Pravilnika;
            
         
               23.2.2.
            
            
               crtež vozila koji prikazuje tip vozila s bočnim i stražnjim pogledom te konstrukcijske pojedinosti stražnjih dijelova strukture;
            
         
               23.2.3.
            
            
               najveća masa vozila;
            
         
               23.2.4.
            
            
               detaljni opis naprave za zaštitu od stražnjeg podlijetanja: dimenzije, linije, sastavni materijali i položaj na vozilu.
            
         23.3.   Naprava za zaštitu od stražnjeg podlijetanja koja predstavlja tip za koji je zatražena homologacija mora se dostaviti tehničkoj službi odgovornoj za provedbu homologacijskih ispitivanja.
   23.3.1.   Vozilo koje na sebi nema sve sastavne dijelove koji pripadaju tipu naprave može se prihvatiti za ispitivanje pod uvjetom da podnositelj zahtjeva može dokazati da nedostatak tih sastavnih dijelova ne može utjecati na rezultate provjera, u smislu zahtjeva iz ovog Pravilnika i pod uvjetom da nadležno tijelo prihvati taj dokaz.
   23.4.   Nadležno tijelo mora provjeriti postojanje zadovoljavajućih mjera kojima se osiguravaju učinkoviti nadzori sukladnosti proizvodnje prije izdavanja homologacije.
   24.   HOMOLOGACIJA
   24.1.   Ako naprava za zaštitu od stražnjeg podlijetanja podnesena na homologaciju prema ovom Pravilniku ispunjava zahtjeve iz stavka 25. mora se izdati homologacija tog tipa naprave.
   24.2.   Svakom homologiranom tipu dodjeljuje se homologacijski broj. Prve dvije znamenke (trenutačno 02, što odgovara nizu izmjena 02) označavaju niz izmjena koje uključuju posljednje glavne tehničke izmjene Pravilnika u vrijeme izdavanja homologacije. Ista ugovorna stranka ne može dodijeliti isti broj drugom tipu vozila.
   24.3.   Obavijest o izdavanju, proširenju ili odbijanju homologacije tipa vozila u skladu s ovim Pravilnikom dostavlja se strankama Sporazuma iz 1958. koje primjenjuju ovaj Pravilnik, putem obrasca koji je u skladu s uzorkom iz Priloga 2. ovom Pravilniku.
   24.4.   Na istaknutom i lako dostupnom mjestu navedenom na obrascu treba pričvrstiti međunarodnu homologacijsku oznaku za svako vozilo koje je u skladu s tipom vozila koje je homologirano na temelju ovog Pravilnika, koja se sastoji od:
   
               24.4.1.
            
            
               kružnice oko slova „E” iza kojeg se nalazi razlikovni broj države koja je izdala homologaciju (4);
            
         
               24.4.2.
            
            
               broja ovog Pravilnika iza kojeg slijedi slovo „R”, crtica i homologacijski broj s desne strane kružnice propisane stavkom 24.4.1.
            
         24.5.   Ako je vozilo u skladu s tipom vozila homologiranog prema jednom ili više drugih pravilnika koji su dodaci Sporazumu, u istoj zemlji koja je izdala homologaciju prema ovom Pravilniku, nije potrebno ponavljati simbol propisan u stavku 24.4.1.; u tom slučaju u tom slučaju u stupce na desnoj strani od simbola iz stavka 24.4.1. unosi se broj Pravilnika, homologacijski broj i dodatni simboli za pravilnike prema kojima je izdana homologacija u zemlji koja je izdala homologaciju prema ovom Pravilniku.
   24.6.   Homologacijska oznaka treba biti jasno čitljiva i neizbrisiva.
   24.7.   Homologacijska oznaka se smješta u blizini ili na pločicu s podacima vozila koju je pričvrstio proizvođač.
   24.8.   Prilog 4. ovog Pravilnika sadrži primjere homologacijskih oznaka.
   25.   ZAHTJEVI ZA ZAŠTITU OD STRAŽNJEG PODLIJETANJA
   25.1.   Razmak između tla i donjeg dijela naprave za zaštitu od stražnjeg podlijetanja čak i kada je vozilo neopterećeno ne smije prijeći 550 mm po cijeloj širini.
   25.2.   Zaštita od stražnjeg podlijetanja mora biti što je moguće bliže stražnjem dijelu vozila.
   25.3.   Širina zaštite od stražnjeg podlijetanja ne smije ni u jednoj točki prekoračiti širinu stražnje osovine izmjerene na krajnim bočnim točkama kotača, izuzimajući izbočenje guma u dodiru s tlom, niti od nje biti uži više od 100 mm. Ako ima više stražnjih osovina, kao mjerodavnu treba uzeti širinu najšire osovine. Kada je vozilo ili nadogradnja vozila šira od širine stražnje osovine, ne primjenjuje se zahtjev prema kojem širina zaštite od stražnjeg podlijetanja ne smije prelaziti širinu stražnje osovine.
   25.4.   Visina profila zaštite od stražnjeg podlijetanja ne smije biti manja od 100 mm. Bočni krajevi zaštite od stražnjeg podlijetanja ne smiju biti savijeni prema unatrag niti imati oštre vanjske rubove; ti su zahtjevi ispunjeni kada su bočni krajevi zaštite od stražnjeg podlijetanja zaobljeni na vanjskoj strani s polumjerom zakrivljenosti koji nije manji od 2,5 mm.
   25.5.   Zaštita od stražnjeg podlijetanja može biti oblikovana tako da može imati više položaja na stražnjoj strani vozila. U tom slučaju treba postojati siguran način za osiguranje naprave u radnom položaju tako da se onemogući bilo kakvo slučajno mijenjanje položaja. Sila koju treba primijeniti operator radi promjene položaja zaštite od stražnjeg podlijetanja ne smije biti veća od 40 daN-a.
   25.6.   Zaštita od stražnjeg podlijetanja mora imati odgovarajuću otpornost u odnosu na sile koje djeluju usporedno s uzdužnom osi vozila i biti spojena u radnom položaju na profile šasije ili druge dijelove koji ih nadomještaju. Smatra se da je taj zahtjev ispunjen kada se dokaže da vodoravni razmak između kraja zaštite od stražnjeg podlijetanja i stražnjeg kraja vozila za vrijeme i poslije djelovanja ispitnih sila iz Priloga 5. ne prelazi 400 mm u bilo kojoj točki djelovanja ispitnih sila. Kod mjerenja tog razmaka ne treba uzimati u obzir ni jedan dio vozila na visini većoj od 2 m iznad tla kada je vozilo neopterećeno.
   25.7.   Nije potrebno provesti stvarno ispitivanje ako se može dokazati proračunom da su ispunjeni zahtjevi iz Priloga 5., stavka 3. Ako se provodi ispitivanje, naprava se mora ugraditi na poprečne nosače šasije vozila ili na dijelove koji predstavljaju te nosače ili na druge odgovarajuće dijelove strukture.
   25.8.   Kod vozila opremljenih stražnjom podiznom platformom, pričvršćenje naprave za zaštitu od podlijetanja može, zbog mehanizma dizala, biti prekinuto. U tom slučaju primjenjuju se sljedeći posebni zahtjevi:
   
               25.8.1.
            
            
               najveća postranična udaljenost između dijelova za pričvršćivanje naprave za zaštitu od podlijetanja i dijelova podizne platforme, koji se kreću tijekom prekida kada se upravlja podiznom platformom i zbog čega je prekid nužan, ne smije biti veća od 2,5 cm;
            
         
               25.8.2.
            
            
               pojedinačni dijelovi zaštite od podlijetanja, uključujući i one s vanjske strane mehanizma dizala, prema potrebi, moraju, za svaki zasebni dio, imati efektivnu površinu od barem 350 cm2.
               Međutim, u slučaju vozila širine manje od 2 000 mm, kada je nemoguće ispuniti gore navedeni zahtjev, efektivna površina može se smanjiti pod uvjetom da su ispunjeni zahtjevi u pogledu otpornosti.
            
         26.   SUKLADNOST PROIZVODNJE
   Sukladnost postupaka proizvodnje mora biti u skladu sa zahtjevima određenima u Dodatku 2. Sporazumu (E/ECE/324-E/ECE/TRANS/505/Rev.2), prema sljedećim zahtjevima:
   
               26.1.
            
            
               Svako vozilo homologirano u skladu s ovim Pravilnikom proizvodi se tako da ispunjava zahtjeve iz stavka 25. o usklađenosti s homologiranim tipom.
            
         
               26.2.
            
            
               Tijelo koje je izdalo homologaciju tipa može u svakom trenutku provjeriti sukladnost postupka nadzora koji se primjenjuje u svakoj jedinici proizvodnje. Uobičajena učestalost tih provjera je jednom svake dvije godine.
            
         27.   KAZNE ZA NESUKLADNOST PROIZVODNJE
   27.1.   Dodijeljena homologacija tipa vozila u skladu s ovim Pravilnikom može se povući ako nisu ispunjeni gore utvrđeni zahtjevi ili ako vozilo ne zadovolji ispitivanje propisano u Prilogu 5.
   27.2.   Ako ugovorna stranka koja primjenjuje ovaj Pravilnik povuče prethodno dodijeljenu homologaciju, bez odlaganja o tome obavješćuje druge ugovorne stranke koje primjenjuju ovaj Pravilnik putem obrasca s izjavom u skladu s uzorkom iz Priloga 3. ovom Pravilniku.
   28.   PREINAKA I PROŠIRENJE HOMOLOGACIJE TIPA VOZILA
   28.1.   O svakoj preinaci tipa vozila obavješćuje se nadležno administrativno tijelo koje je homologiralo tip vozila. Tijelo tada može:
   
               28.1.1.
            
            
               smatrati da nije vjerojatno da učinjene preinake imaju znatan negativan učinak te da u tom slučaju vozilo i nadalje zadovoljava uvjete; ili
            
         
               28.1.2.
            
            
               zatražiti daljnje izvješće o ispitivanju od tehničkih službi odgovornih za provođenje ispitivanja.
            
         28.2.   Ugovorne stranke koje primjenjuju ovaj Pravilnik obavješćuju se o potvrdi ili odbijanju homologacije, uz navođenje izmjena, postupkom iz stavka 24.3.
   28.3.   Nadležno tijelo za izdavanje proširenja homologacije dodjeljuje serijski broj za takvo proširenje te o tome obavješćuje stranke Sporazuma iz 1958. koje primjenjuju ovaj Pravilnik putem obrasca s izjavom u skladu s uzorkom iz Priloga 3. ovom Pravilniku.
   29.   KONAČNA OBUSTAVA PROIZVODNJE
   Ako nositelj homologacije u potpunosti prekine proizvodnju tipa vozila homologiranog u skladu s ovim Pravilnikom, o tome obavješćuje tijelo koje je izdalo homologaciju. Po primitku odgovarajuće izjave, to tijelo o tome obavješćuje druge stranke Sporazuma iz 1958. godine koje primjenjuju ovaj Pravilnik putem obrasca s izjavom u skladu s uzorkom iz Priloga 3. ovom Pravilniku.
   30.   NAZIVI I ADRESE TEHNIČKIH SLUŽBA ODGOVORNIH ZA PROVEDBU HOMOLOGACIJSKIH ISPITIVANJA I NADLEŽNIH ADMINISTRATIVNIH TIJELA
   Stranke Sporazuma iz 1958. godine koje primjenjuju ovaj Pravilnik dostavljaju tajništvu Ujedinjenih naroda nazive i adrese tehničkih služba odgovornih za provedbu homologacijskih ispitivanja i nadležnih administrativnih tijela koja izdaju homologacije i kojima se šalju obrasci izdani u drugim državama koji potvrđuju homologaciju ili proširenje, odbijanje ili povlačenje homologacije ili konačnu obustavu proizvodnje.
   
      DIO IV.:   PRIJELAZNE ODREDBE
   
   31.   PRIJELAZNE ODREDBE
   31.1.   Od službenog datuma stupanja na snagu niza izmjena 02, niti jedna ugovorna stranka koja primjenjuje ovaj Pravilnik ne smije:
   
               (a)
            
            
               odbiti izdavanje homologacije u skladu s dijelovima I., II. i III. ovog Pravilnika kako je izmijenjen nizom izmjena 02;
            
         
               (b)
            
            
               odbiti tip sastavnog tijela ili zasebne tehničke jedinice homologirane u skladu s dijelom I. ovog Pravilnika kako je izmijenjen nizom izmjena 02;
            
         
               (c)
            
            
               zabraniti ugradbu na vozilo tipa sastavnog tijela ili zasebne tehničke jedinice homologirane u skladu s dijelom I. i II. ovog Pravilnika kako je izmijenjen nizom izmjena 02.
            
         31.2.   Sve do isteka 18 mjeseci od datuma stupanja na snagu ovog Pravilnika kako je izmijenjen nizom izmjena 02, niti jedna ugovorna stranka koja primjenjuje ovaj Pravilnik ne smije:
   
               (a)
            
            
               odbiti tip sastavnog dijela ili zasebne tehničke jedinice homologirane u skladu s dijelom I. ovog Pravilnika kako je izmijenjen nizom izmjena 01;
            
         
               (b)
            
            
               odbiti izdavanje homologacije onih tipova sastavnih dijelova ili zasebnih tehničkih jedinica homologiranih u skladu s dijelom I. ovog Pravilnika kako je izmijenjen nizom izmjena 01;
            
         
               (c)
            
            
               odbiti izdavanje proširenja sastavnih dijelova ili zasebnih tehničkih jedinica homologiranih u skladu s dijelom I. ovog Pravilnika kako su izmijenjene nizom izmjena 01;
            
         
               (d)
            
            
               nastaviti odobraviti ugradbu na vozila sastavnog tijela ili zasebne tehničke jedinice homologirane u skladu s dijelom I. i II. ovog Pravilnika kako je izmijenjen nizom izmjena 01.
            
         31.3.   Počevši od 18 mjeseci nakon datuma stupanja na snagu ovog Pravilnika kako je izmijenjen nizom izmjena 02, ugovorne stranke koje primjenjuju ovaj Pravilnik moraju:
   
               (a)
            
            
               odbiti tip sastavnog dijela ili zasebne tehničke jedinice koja ne ispunjava zahtjeve u skladu s dijelom I. ovog Pravilnika kako je izmijenjen nizom izmjena 02;
            
         
               (b)
            
            
               izdati homologacije samo ako taj tip sastavnog dijela ili zasebne tehničke jedinice za koju se zahtijeva homologacija ispnjava zahtjeve iz dijela I. ovog Pravilnika kako je izmijenjen nizom izmjena 02;
            
         
               (c)
            
            
               zabraniti ugradbu na vozilo tipa sastavnog tijela ili odvojene tehničke jedinice homologirane u skladu s dijelom I. i II. ovog Pravilnika kako je izmijenjen nizom izmjena 02;
            
         
               (d)
            
            
               smatrati homologacije tipa sastavnog tijela ili zasebne tehničke jedinice nevažećima, osim u slučaju ako su u skladu s dijelom I. i II. ovog Pravilnika kako je izmijenjen nizom izmjena 02.
            
         31.4.   Sve do isteka 48 mjeseci nakon datuma stupanja na snagu ovog Pravilnika kako je izmijenjen nizom izmjena 02, ugovorne stranke koje primjenjuju ovaj Pravilnik moraju:
   
               (a)
            
            
               nastaviti izdavati homologacije onih tipova sastavnih dijelova ili zasebnih tehničkih jedinica homologiranih u skladu s dijelom III. ovog Pravilnika kako je izmijenjen nizom izmjena 01;
            
         
               (b)
            
            
               nastaviti prihvaćati nacionalne ili regionalne homologacije tipa vozila homologiranih u skladu s dijelom III. ovog Pravilnika kako je izmijenjen nizom izmjena 01.
            
         31.5.   Počevši od 48 mjeseci nakon datuma stupanja na snagu ovog Pravilnika kako je izmijenjen nizom izmjena 02, ugovorne stranke koje primjenjuju ovaj Pravilnik moraju:
   
               (a)
            
            
               izdavati homologacije samo ako taj tip vozila za kojeg se zahtijeva homologacija ispunjava zahtjeve iz dijela III. ovog Pravilnika kako je izmijenjen nizom izmjena 02;
            
         
               (b)
            
            
               odbiti nacionalnu ili regionalnu homologaciju tipa i odbiti nacionalnu ili regionalnu registraciju (početak uporabe) vozila koje ne ispunjava zahtjeve iz dijela III. ovog Pravilnika kako je izmijenjen nizom izmjena 02;
            
         
               (c)
            
            
               smatrati homologacije prema ovom Pravilniku nevažećima, osim u slučaju tipova vozila koji su u skladu s dijelom III. ovog Pravilnika kako je izmijenjen nizom izmjena 02.
            
         31.6.   Neovisno o gore navedenim prijelaznim odredbama, ugovorne stranke čija primjena ovog Pravilnika stupa na snagu nakon stupanja na snagu najnovijeg niza izmjena, nemaju obvezu prihvatiti homologacije izdane u skladu s prethodnim nizovima izmjena ovog Pravilnika.
   
      (1)  Kako je utvrđeno u Prilogu 7. pročišćenoj Rezoluciji o konstrukciji vozila (R.E.3) (dokument TRANS/WP.29/78/Rev.1/Amend.2 kako je zadnje izmijenjen izmjenom 4).
   
      (2)  1 za Njemačku, 2 za Francusku, 3 za Italiju, 4 za Nizozemsku, 5 za Švedsku, 6 za Belgiju, 7 za Mađarsku, 8 za Češku, 9 za Španjolsku, 10 za Srbiju, 11 za Ujedinjenu Kraljevinu, 12 za Austriju, 13 za Luksemburg, 14 za Švicarsku, 15 (prazno), 16 za Norvešku, 17 za Finsku, 18 za Dansku, 19 za Rumunjsku, 20 za Poljsku, 21 za Portugal, 22 za Rusku Federaciju, 23 za Grčku, 24 za Irsku, 25 za Hrvatsku, 26 za Sloveniju, 27 za Slovačku, 28 za Bjelarus, 29 za Estoniju, 30 (prazno), 31 za Bosnu i Hercegovinu, 32 za Latviju, 33 (prazno), 34 za Bugarsku, 35 (prazno), 36 za Litvu, 37 za Tursku, 38 (prazno), 39 za Azerbajdžan, 40 za bivšu jugoslavensku republiku Makedoniju, 41 (prazno), 42 za Europsku zajednicu (homologacije izdaju države članice korištenjem svog ECE simbola), 43 za Japan, 44 (prazno), 45 za Australiju, 46 za Ukrajinu, 47 za Južnu Afriku i 48 za Novi Zeland, 49 za Cipar, 50 za Maltu, 51 za Republiku Koreju, 52 za Maleziju, 53 za Tajland, 54 i 55 (prazno) i 56 za Crnu Goru. Naredni se brojevi dodjeljuju drugim državama kronološkim redom, prema kojem ratificiraju ili pristupaju Sporazumu o usvajanju jedinstvenih tehničkih propisa za vozila na kotačima, opremu i dijelove, koji se mogu ugraditi u vozila na kotačima i/ili se koriste na njima te uvjetima za uzajamno priznavanje homologacije, koja je izdana na temelju tih propisa te tako dodijeljene brojčane oznake glavni tajnik Ujedinjenih naroda dostavlja ugovornim strankama Sporazuma.
   
      (3)  Vidjeti bilješku 2.
   
      (4)  Vidjeti bilješku 2.
   
      PRILOG 1.
      
         IZJAVA
      
      (najveći format: A4 (210 × 297 mm))
      
         
      
         
   
   
      PRILOG 2.
      
         IZJAVA
      
      [najveći format: A4 (210 × 297 mm)]
      
         
      
         
   
   
      PRILOG 3.
      
         IZJAVA
      
      [najveći format: A4 (210 × 297 mm)]
      
         
      
         
   
   
      PRILOG 4.
      
         POSTAVLJANJE HOMOLOGACIJSKIH OZNAKA
      
      
         Uzorak A
      
      (vidjeti stavke 6.4., 15.4., 24.4. ovog Pravilnika)
      
         
      Gornja homologacijska oznaka postavljena na vozilo ili na napravu za zaštitu od stražnjeg podlijetanja pokazuje da je tip vozila ili tip odgovarajuće naprave za zaštitu od stražnjeg podlijetanja s obzirom na zaštitu od stražnjeg podlijetanja u slučaju sudara bila homologirana u Nizozemskoj (E 4) prema Pravilniku br. 58, s homologacijskim brojem 022439. Prve dvije znamenke homologacijskog broja pokazuju da je homologacija bila izdana u skladu sa zahtjevima Pravilnika br. 58 izmijenjenog nizom izmjena 01.
      
         Uzorak B
      
      (vidjeti stavke 6.5., 15.5., 24.5. ovog Pravilnika)
      
         
      Gornja homologacijska oznaka postavljena na vozilo pokazuje da je odgovarajući tip vozila bio homologiran u Nizozemskoj (E 4) prema Pravilnicima br. 58 i 31 (1). Homologacijski brojevi pokazuju da je na dan kada su bile izdane odgovarajuće homologacije Pravilnik br. 58 uključivao niz izmjena 02 te da je Pravilnik br. 31 još bio u izvornom obliku.
      
         (1)  Potonji broj naveden je samo za primjer.
   
   
      PRILOG 5.
      
         UVJETI I POSTUPCI ISPITIVANJA
      
      1.   UVJETI I POSTUPCI ISPITIVANJA NAPRAVA ZA ZAŠTITU OD STRAŽNJEG PODLIJETANJA
      1.1.   Na zahtjev proizvođača ispitivanje se može provesti:
      
                  1.1.1.
               
               
                  na tipu vozila za koji je predviđena naprava za zaštitu od stražnjeg podlijetanja; u tom slučaju moraju se poštovati zahtjevi iz stavka 2.; ili
               
            
                  1.1.2.
               
               
                  na dijelu šasije tipa vozila za koji je predviđena naprava za zaštitu od stražnjeg podlijetanja; taj dio mora predstavljati dotični (dotične) tip (tipove) vozila; ili
               
            
                  1.1.3.
               
               
                  na krutom ispitnom stolu.
               
            1.2.   U slučaju stavaka 1.1.2. i 1.1.3. dijelovi koji se upotrebljavaju za spajanje naprava za zaštitu od stražnjeg podlijetanja na dio šasije vozila ili na kruti ispitni stol moraju biti isti kao dijelovi koji se upotrebljavaju za osiguranje naprave za zaštitu od stražnjeg podlijetanja kada je ugrađena na vozilo.
      1.3.   Postupak ispitivanja opisan u stavku 3. može se na zahtjev proizvođača i uz odobrenje tehničke službe nadomjestiti proračunom.
      2.   UVJETI ISPITIVANJA ZA VOZILA
      2.1.   Vozilo treba postaviti na vodoravnu, ravnu, čvrstu i glatku površinu.
      2.2.   Prednji kotači moraju biti u položaju ravno naprijed.
      2.3.   Gume moraju biti napuhane na tlak koji je preporučio proizvođač.
      2.4.   Vozilo, ako je potrebno radi postizanja ispitnih sila propisanih u stavku 3.1., može biti pridržavano na način koji treba odrediti proizvođač vozila.
      2.5.   Vozila koja su opremljena hidrauličko-pneumatskim, hidrauličkim ili pneumatskim ovjesom ili uređajem za automatsko namještanje razine zavisno od opterećenja moraju biti ispitana u uobičajenim uvjetima vožnje koje je odredio proizvođač.
      3.   POSTUPAK ISPITIVANJA
      3.1.   Zahtjevi iz stavaka 7.3. i 25.6. ovog Pravilnika moraju se provjeriti pomoću odgovarajućih alata za ispitivanje; ispitne sile propisane u stavcima 3.1.1. i 3.1.2. moraju se primijeniti odvojeno i uzastopno preko površine koja nije veća od 250 mm po visini (točnu visinu mora navesti proizvođač) i 200 mm po širini, s polumjerom zakrivljenosti 5 ± 1 mm na uspravnim rubovima. Proizvođač mora odrediti visinu od tla središta površine unutar linija koje vodoravno ocrtavaju uređaj. Kada se ispitivanje provodi na vozilu, ta visina međutim ne smije prekoračiti 600 mm kada je vozilo prazno. Proizvođač može odrediti redoslijed primjene sila.
      3.1.1.   Vodoravna sila od 100 kN ili 50 % sile koja odgovara najvećoj masi vozila, ovisno o tome koja je od te dvije vrijednosti manja, mora se primijeniti uzastopno u dvije točke koje su postavljene simetrično u odnosu na središnju os uređaja ili vozila, zavisno od slučaja, s poprečnim razmakom od najmanje 700 mm i najviše 1 m. Proizvođač mora navesti točan položaj hvatišta sila.
      3.1.2.   U slučajevima koji su određeni u stavcima 1.1.1. i 1.1.2. ovog Priloga, vodoravna sila od 50 kN-a ili 25 % sile koja odgovara najvećoj masi vozila, ovisno o tome koja je od te dvije vrijednosti manja, mora se primijeniti uzastopno u dvije točke koje su postavljene 300 ± 25 mm od uzdužnih ravnina koje dodiruju vanjske rubove kotača stražnje osovine i u trećoj točki koja se nalazi na dužini koja spaja te dvije točke u središnjoj uspravnoj ravnini vozila.
      3.1.3.   U slučajevima koji su određeni u točki 1.1.3. ovog Priloga, vodoravna sila od 50 kN-a ili 25 % sile koja odgovara najvećoj masi vozila za koje je namijenjen uređaj, ovisno o tome koja je od te dvije vrijednosti manja, mora se primijeniti uzastopno u dvije točke koje su postavljene prema slobodnom izboru prozvođača uređaja za zaštitu od stražnjeg podlijetanja i u trećoj točki koja se nalazi na dužini koja spaja te dvije točke u središnjoj uspravnoj ravnini uređaja.
      3.2.   Nadomjesne točke za djelovanje sila
      Ako se bilo koja točka utvrđena u skladu sa stavkom 3.1. nalazi u području prekida naprave za zaštitu od stražnjeg podlijetanja, kako je navedeno u stavcima 7.4. ili 25.8. ovog Pravilnika, primjenjuju se ispitne sile na nadomjesnim točkama koje se nalaze:
      
                  3.2.1.
               
               
                  za zahtjeve prema stavku 3.1.1., na vodoravnoj središnjoj osi i unutar 50 mm od svakog okomitog ruba najbližih namijenjenih točaka primjene sila, kako je utvrđeno u tom stavku; i
               
            
                  3.2.2.
               
               
                  za zahtjeve prema stavku 3.1.2., na dodirnoj točki između vodoravnih i okomitih središnjih osi svakog sastavnog dijela najudaljenijeg od okomite središnje osi naprave ili vozila, koje god se primjenjuje. Te bi se točke trebale nalaziti na najviše 325 mm od uzdužnih ravnina koje dotiču vanjske rubove kotača na stražnjoj osovini.